**Κόνιτσα 19/10/2021**

**ΔΕΛΤΙΟ ΤΥΠΟΥ**

**Ολοκλήρωση της συνάντησης μοτοσικλετιστών ADVENTURE BORDERS 2 στην Κόνιτσα.**

Με μεγάλη επιτυχία και παρά τις δύσκολες συνθήκες που αντιμετώπισαν οι αναβάτες λόγω των δύσκολων καιρικών συνθηκών, ολοκληρώθηκε το φετινό

ADVENTURE BORDERS 2, δικαιώνοντας απόλυτα τον διοργανωτή Δημήτρη Τουφεξή.

Αναβάτες και μηχανές δοκιμάστηκαν σκληρά στις διαδρομές που επιλέχθηκαν και διέσχισαν το Δήμο μας περνώντας από την Πηγή, την Πουρνιά, τη Φούρκα, τη Σαμαρίνα, τις Πάδες, αλλά και από τα Καβάσιλα, το Μολυβδοσκέπαστο, το Αηδονοχώρι, τη Μερόπη και τη Βήσσανη.

Ο τερματισμός το Σάββατο το απόγευμα έγινε στην Κεντρική Πλατεία της Κόνιτσας και όλοι συμμετείχαν στη μικρή γιορτή που είχε ετοιμάσει ο Δήμος Κόνιτσας και ο διοργανωτής με κεράσματα και αναψυκτικά. Παρόντες ο Δήμαρχος Νικόλαος Εξάρχου, ο αρμόδιος Αντιδήμαρχος Αριστείδης Λαζογιάννης, ο Δημοτικός σύμβουλος Παναγιώτης Τσιγκούλης και αρκετοί συνδημότες.

Στον χαιρετισμό που απηύθυνε ο Δήμαρχος, ευχαρίστησε τον διοργανωτή, που είναι συντοπίτης μας και υποσχέθηκε τη βοήθεια του Δήμου και την επόμενη χρονιά, έτσι ώστε η εκδήλωση να γίνει θεσμός.

Αξίζει να σημειωθεί ακόμα μια φορά ότι όλα τα έσοδα της διοργάνωσης θα διατεθούν στην ΕΛΕΠΑΠ Ιωαννίνων.

Από το Γραφείο Δημάρχου